Mabel Pedrozo

Mabel Mercedes Pedrozo Cibils - momaranduhára, haihára ha tekomo’ãhára Paraguaigua. 

Heñóikuri táva Paraguaýpe, Paraguay Retãme; ára 23 jasyporundy ary 1965-pe. Itúva herava’ekue Juan Ramón Pedrozo ha isýkatu Natalia Cibils de Pedrozo. Ñemoñare irundyha, po apytépe: Carlos, Amanda, Soledad, Mabel Mercedes ha Zully. Oñemoarandúkuri táva Paraguayýpe; oikékuri mitãmbo’ehao San José-pe ha mitãrusumbo’ehao Nuestra Señora de la Asunción-me. Upéi oike, oñemoarandu ha oiko chugui tekomo'ãhára Facultad de Derecho UNA-pe.

Oĩjepékuri heta atýpe ha omopu’ãkuri Escritor róga, ary 2012-pe, heta tembiapo porã omotenondehaguépe.

Oñepyrũkuri momaranduhárõ kuatihaipyre “La Tarde”-pe ha upéi omba’apóma kuatiahaipyre “Popular”-pe, itykéra Amanda Pedrozo ndive; upéicha avei,  Escritor Rógape omba’apo Letty Tabarelli ndive. Mabel Pedrozo omanókuri táva Paraguaýpe, Paraguay Retãme; ára 12 jasyrundy ary 2022-pe, orekórõguare 56 ary.

Oñeme’ẽkuri chupe heta jehechakuaa ha jopói hembiapo porãitáre: Jopói “Amigos del Arte” (1984), Jopói “Roque Gaona” (2002), Jopói “Bienio” (2002-2004), jehechakuaa “Amigo Solidario del Idioma Guarani del Ateneo de Lengua y Cultura Guarani” (2016), ha “Mención de Honor - Premio Nacional de Literatura” (2021).

Ohaíkuri heta aranduka, umíva apytépe: 
“Mujeres en el teléfono y otros cuentos” (1997, Amanda Pedrozo ndive), 
“Debajo de la cama” (2000), 
“Noche multiplicada” (2001), 
“Juego de sábanas” (2003), 
“Perversidad” (2006), 
“Las arrugas de la Virgen” (2010),
 “Los bultos: cuentos” (2012), 
“Hilván de lunas. Relatos desde la tierra originaria” (2017),
 “Almas en pena y otras historias” (2017),
 “Cuentos impuros” (2019), 
“Veladas teatrales en jopara”, (2021), 
“El niño encerrado” (2021) 
 “La Virgen Carrillo” (2021).

 Joaju 
EPA

 Mandu’apykuéra 
 MABEL PEDROZO, Ohai: David Galeano Olivera.

Pedrozo, Mabel